
REPUBLIKA HRVATSKA
PRIMORSKO-GORANSKA ŽUPANIJA
OPĆINA MALINSKA-DUBAŠNICA

JEDINSTVENI UPRAVNI ODJEL

KLASA:     013-02/26-01/1
URBROJ:   2170-26-03-26-20
Malinska,   4. kolovoza 2026.

Temeljem članka 11. stavka 2. Zakona o pravu na pristup informacijama („Narodne novine“ broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Općina Malinska-Dubašnica upućuje
JAVNI POZIV
 za savjetovanje s javnošću u postupku donošenja

Pravilnika o provedbi postupaka jednostavne nabave

Ovim putem poziva se zainteresirana javnost koja svojim prijedlozima i sugestijama može pridonijeti donošenju kvalitetnijeg pravilnika. Savjetovanje s javnošću provodi se u razdoblju od 4.08.2026. do 3.09.2026.

Prijedloge, odnosno mišljenja u svezi s nacrtom akta zainteresirana javnost može dostaviti:
• osobnom dostavom u pisarnicu Općine Malinska-Dubašnica, Lina Bolmarčića 22, Malinska 
• poštom na adresu Općine Malinska-Dubašnica, Lina Bolmarčića 22, 51511 Malinska, 
• e-mailom na adresu: procelnik@malinska.hr

obvezno na obrascu u privitku ovog javnog poziva, najkasnije do 3.09.2026. godine.

Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću koje sadrži zaprimljene prijedloge i primjedbe te očitovanja. Izvješće će se objaviti na službenim Internetskim stranicama Općine Malinska-Dubašnica www.malinska.hr.






OBRAZLOŽENJE

Dana 16. svibnja 2026. godine stupio je na snagu Zakon o izmjenama i dopunama Zakona o javnoj nabavi („Narodne novine“, broj 48/26), kojim su izmijenjeni vrijednosni pragovi za provedbu jednostavne i javne nabave te uvedena nova pravila i uvjeti za provedbu postupaka jednostavne nabave.
Sukladno navedenim zakonskim izmjenama, potrebno je donijeti novi Pravilnik o provedbi postupaka jednostavne nabave Općine Malinska-Dubašnica radi usklađivanja s odredbama Zakona o izmjenama i dopunama Zakona o javnoj nabavi.
Novim Pravilnikom uređuju se pravila, uvjeti i postupci provedbe jednostavne nabave robe, radova i usluga, način provedbe postupaka ovisno o procijenjenoj vrijednosti nabave, korištenje Elektroničkog oglasnika javne nabave Republike Hrvatske (EOJN RH), način komunikacije s gospodarskim subjektima, pravila o sprječavanju sukoba interesa, pregled i ocjena ponuda, donošenje odluke o odabiru ili poništenju postupka, te druga pitanja važna za zakonitu, transparentnu, učinkovitu i ekonomičnu provedbu postupaka jednostavne nabave.
S obzirom na navedene zakonske izmjene, potrebno je donijeti novi Pravilnik kojim će se osigurati usklađenost postupanja Općine Malinska-Dubašnica s važećim propisima te učinkovito, transparentno i ekonomično provođenje postupaka jednostavne nabave.
Za provedbu ovoga Pravilnika nije potrebno osigurati dodatna sredstva u Proračunu Općine Malinska-Dubašnica.
U skladu s odredbama Zakona o pravu na pristup informacijama („Narodne novine“ broj 25/13, 85/15 i 69/22), prije donošenja Pravilnika o provedbi postupaka jednostavne nabave provodi se savjetovanje s javnošću, te će se Nacrt prijedlog Pravilnika objaviti na službenim mrežnim stranicama Općine Malinska-Dubašnica radi provedbe savjetovanja s javnošću i prikupljanja prijedloga i primjedbi zainteresirane javnosti.

